แต่งหน้าและทำผม เน้นส่วนที่สวยที่สุด
เพื่อนหรือคนในครอบครัวที่เป็นผู้หญิงอาจจะยินดีช่วยคุณในเรื่องนี้ หรือคุณจะดูการสาธิตการแต่งหน้าทางออนไลน์ก็ได้ ผู้หญิงบางคนไม่ชอบแต่งหน้าหรือแต่งหน้าบางๆ (เช่น แค่ทาคอนซีลเลอร์นิดหน่อย มาสคารา และลิปกลอส) แต่บางคนก็ชอบบรรจงแต่งหน้าให้สวยงาม เริ่มจากเรื่องเล็กๆ ก่อน แล้วค่อยๆ ฝึกทักษะพื้นฐานจนเชี่ยวชาญ  เริ่มจากเรื่องเล็กๆ ก่อนและพยายามฝึกทักษะพื้นฐานจนเชี่ยวชาญ คุณสามารถทดลองแต่งหน้าลุคเข้มๆ และใช้สีจัดจ้านได้เมื่อคุณผ่านการฝึกมากกว่านี้แล้ว เพราะถ้าคุณแต่งหน้าจัดทั้งที่ไม่รู้วิธีการแต่งหน้า คุณอาจจะออกมาเหมือนตัวตลกได้! คุณอาจจะให้ช่างทำคิ้วมืออาชีพหรือเพื่อนผู้หญิงกันคิ้วให้ หรือคุณจะทำเองก็ได้จากการดูการสาธิตทางออนไลน์ คิ้วที่กันทรงสวยได้รูปจะช่วยสร้างกรอบให้ใบหน้า ทดลองทำผมในแบบต่างๆ แล้วดูว่าคุณชอบสไตล์ไหน ถ้าคุณผมสั้น คุณก็อาจจะตกแต่งผมด้วยกิ๊บติดผมและที่คาดผมน่ารักๆ แต่ถ้าคุณไว้ผมยาว คุณก็จะมีตัวเลือกมากขึ้น เช่น ถักเปียและมัดหางม้า จำไว้ว่าคุณมีเวลาอีกมากในการทดลองทำผมสไตล์ต่างๆ และดูว่าคุณชอบแบบไหน  ผมยาวไม่ได้ดูเป็นผู้หญิงเสมอไป และผมสั้นก็ไม่ได้ดูเป็นผู้ชายเสมอไปเช่นกัน แต่การทำผมต่างหากที่จะสร้างความแตกต่าง ดูแลเส้นผมให้ดี สระผมให้สะอาด ถ้าผมคุณแลดูบางๆ ให้ทดลองใช้ผลิตภัณฑ์เพิ่มความหนาของเส้นผม คุณมีน่องสวย คอระหง หรือว่าข้อมือเรียวเล็ก ส่วนไหนล่ะที่ดูเป็นผู้หญิง สังเกตส่วนที่สวยที่สุดในร่างกาย และคิดว่าจะแต่งตัวอย่างไรให้สามารถเน้นส่วนนี้ออกมาได้ ถ้าคุณไม่สามารถสังเกตได้ว่าส่วนไหนคือส่วนที่สวยที่สุด ลองถามเพื่อนหรือคนในครอบครัวที่เป็นผู้หญิงที่คอยสนับสนุนคุณ เพื่อขอให้เขาช่วยระบุให้ ผู้หญิงแต่ละคนรูปร่างหน้าตาไม่เหมือนกัน และการระบุลักษณะเฉพาะตัวของคุณก็จะช่วยให้คุณรู้ว่า จะต้องแต่งตัวอย่างไรจึงจะเสริมความงามตามธรรมชาติของตัวเองได้   รู้ว่าตัวเองเป็นคน "ฤดูไหน" "ฤดูใบไม้ผลิ" เป็นสีอ่อนและเป็นสีโทนอุ่น "ฤดูร้อน" เป็นสีอ่อนและสีโทนเย็น "ฤดูใบไม้ร่วง" เป็นสีเข้มและเป็นสีโทนอุ่น และ "ฤดูหนาว" เป็นสีเข้มและสีโทนเย็น พอคุณรู้แล้วฤดูไหนที่เข้ากับสีผิวคุณ คุณก็จะสามารถเลือกสีที่ทำให้คุณดูสวยขึ้นได้  ระบุประเภทของรูปร่าง การแต่งตัวให้เหมาะกับประเภทของรูปร่างสามารถเน้นความงามตามธรรมชาติของคุณได้ ผู้หญิงข้ามเพศหลายคนมีรูปร่างแบบสามเหลี่ยมกลับหัว และดูดีเมื่อสวมใส่เสื้อผ้าที่เพิ่มความหนาใต้สะโพก เช่น เดรสทรงเอและกางเกงยีนส์ขาม้า คุณสามารถเรียนรู้สิ่งต่างๆ ได้มากมายจากผู้หญิงที่อยู่รอบตัว ครั้งถัดไปที่คุณออกไปข้างนอก ให้มองไปรอบๆ และจำไว้ในใจว่าคนอื่นๆ เขาแต่งตัวกันอย่างไร  ถ้าคุณแต่งตัวเด็กกว่าอายุมากๆ หรือสวมใส่เสื้อผ้าย้อนยุค คนอื่นจะสังเกตได้และอาจจะเริ่มตั้งคำถามว่าทำไม ถ้าคุณไม่อยากเป็นจุดสนใจ ให้สังเกตว่าผู้หญิงที่อยู่ในวัยเดียวกันกับคุณเขาแต่งตัวอย่างไร ทาโลชั่นเพื่อเพิ่มความชุ่มชื้นให้กับมือก่อนเข้านอน รักษาความสะอาดของเล็บ และลองทาเล็บดู การเลือกขนาดเสื้อชั้นในเป็นเรื่องยากไม่ว่าคุณจะเป็นผู้หญิงข้ามเพศหรือผู้หญิงแท้ ผู้หญิงข้ามเพศบางคนรู้สึกว่าเสื้อชั้นในเสริมฟองน้ำนั้นดีมากๆ เวลาเลือกซื้อเสื้อผ้า ให้มองหาเสื้อผ้าที่ทำให้คุณรู้สึกสบายและใส่แล้วมั่นใจ เสื้อผ้าที่คุณใส่ควรทำให้คุณมีความสุข ผู้หญิงข้ามเพศบางคนจะพยายามยัดตัวเองเข้าไปในเสื้อผ้าที่คับเกินไป แต่วิธีนี้ไม่ได้ทำให้คุณดูตัวเล็กลง แถมยังทำให้คุณดูประหลาดอีกด้วย เพราะฉะนั้นไม่ต้องอายที่จะซื้อชุดที่ขนาดใหญ่กว่า   ผู้หญิงข้ามเพศใส่ชุดหลวมๆ ก็ดูน่ารักดี  บริจาคเสื้อผ้าที่ใส่แล้วคัน ไม่พอดีตัว หรือเปิดเผยเนื้อหนังมากเกินรสนิยมของคุณ เพราะถ้าคุณใส่แล้วรู้สึกอึดอัด คุณก็จะดูอึดอัด และมันอาจจะเหมาะกับคนอื่นมากกว่าก็ได้ ความกดดันที่จะต้องมี "หุ่นเซียะไปชายหาด" นั้นเป็นสิ่งที่หนักหนาสำหรับผู้หญิงทุกคน และอาจจะหนักหนาสำหรับผู้หญิงข้ามเพศมากเป็นพิเศษ เลือกชุดว่ายน้ำที่ใส่แล้วสบายใจ และปกปิดส่วนที่คุณต้องการปกปิด  กระโปรงว่ายน้ำก็ดูน่ารักและอาจจะช่วยให้คุณกังวลกับช่วงล่างน้อยลงถ้าคุณยังไม่ได้ผ่าตัดแปลงเพศ มองหาชุดว่ายน้ำที่ดูเรียบร้อย โดยเฉพาะอย่างยิ่งถ้าคุณไม่สบายใจที่จะเปิดเผยเนื้อหนังมากนัก การใส่ชุดว่ายน้ำแบบชิ้นเดียวก็อาจจะช่วยให้คุณสบายใจขึ้น ชุดคลุมว่ายน้ำน่ารักๆ ก็เป็นสิ่งที่ช่วยเพิ่มความมั่นใจได้ การใส่เสื้อคลุมผู้หญิงๆ ทับชุดว่ายน้ำอีกทีหนึ่งตอนที่คุณไม่ได้เล่นน้ำก็ดูน่ารักดี คุณอาจจะใส่เสื้อยืดบางๆ ทับชุดว่ายน้ำอีกทีก็ได้ ถ้าคนอื่นถาม ก็แค่บอกไปว่า "ฉันไม่ค่อยมั่นใจรูปร่างของตัวเองเท่าไหร่" คนที่มีเหตุผลทุกคนย่อมยอมรับคำอธิบายนี้ มีเครื่องประดับมากมายให้เลือกสรรสำหรับผู้หญิงที่อยากจะเพิ่มความพิเศษให้กับชุดของตัวเอง! นอกจากนี้มันยังทำให้คุณรู้สึกสวยและมั่นใจขึ้นด้วย ลองมองหาเครื่องประดับสนุกๆ มาเสริมเสื้อผ้าของคุณ  ต่างหู รองเท้าน่ารักๆ กระเป๋าถือและกระเป๋าสะพาย เข็มขัด ยาทาเล็บ นาฬิกาผู้หญิง น้ำหอมอ่อนๆ ติดต่อเพื่อนๆ หรือคนในครอบครัวที่เป็นผู้หญิง และถามว่าเขาสามารถช่วยคุณแปลงโฉมได้ไหม พวกเขาอาจจะมีเคล็ดลับความงามและสไตล์เริดๆ ก็ได้ และการมีคนมาทำสวยให้ก็ทำให้คุณรู้สึกเป็นผู้หญิงมากขึ้นด้วย เข้าหาผู้หญิงข้ามเพศคนอื่นๆ พวกเขาเคยอยู่จุดเดียวกับคุณมาก่อน และสามารถให้คำแนะนำสำหรับผู้หญิงข้ามเพศได้แบบเจาะจง
เรียนรู้วิธีการแต่งหน้า. ถอนขนคิ้ว. ลองทำผมทรงต่างๆ. เน้นส่วนที่สวยที่สุดในร่างกาย. ระบุประเภทของรูปร่างและสีสันของคุณ. สังเกตว่าเด็กสาวหรือผู้หญิงในวัยเดียวกันกับคุณแต่งตัวอย่างไร. ดูแลมือและเล็บ. หาซื้อเสื้อชั้นในให้ถูกต้อง. หาสไตล์ของตัวเอง. สวมใส่เสื้อผ้าที่พอดีตัว. เลือกชุดว่ายน้ำที่ใส่แล้วสบายใจ. สวมเครื่องประดับ. ขอคำแนะนำจากผู้หญิงข้ามเพศคนอื่นๆ.
https://www.wikihow.com/Dress-Like-a-Girl-(Transgender) https://www.wikihow.com/Dress-Like-a-Girl-(Transgender)
Putting on Make Up and Styling Your Hair Accentuating Your Best Features